./data/phi0474/phi035/phi0474.phi035.perseus-lat2.xml
M. Tullius Cicero
num immunitates datae? ‘nullae’ respondebat  adsentiri etiam nos Ser  Sulpicio, clarissimo viro, voluit, ne qua tabula post Idus Martias ullius decreti Caesaris aut benefici figeretur  multa praetereo eaque praeclara; ad singulare enim M  Antoni factum festinat oratio  dictaturam, quae iam vim regiae potestatis obsederat, funditus ex re publica sustulit; de qua ne sententias quidem diximus  scriptum senatus consultum quod fieri vellet attulit, quo recitato auctoritatem eius summo studio secuti sumus eique amplissimis verbis per senatus consultum gratias egimus